מדוע הארהאט נפל?
בזמן ששיננתי בעל-פה את ההרצאה השישית ב בספר "ג'ואן פאלון" הייתה לי תובנה פתאומית לגבי המשמעויות של הוראת הפא הזאת.
התחלתי להבין שהסיבה בגללה ארהאט נפל הייתה משום שהכיר במחשבה השלילית כמחשבה שלו, במקום להתכחש לה ולסלק אותה. הוא לא מצא את האני האמיתי שלו והג'ו-יואן-שן (הכרה עיקרית) שלו לא היה חזק.
כשאדם מגיע לרמת ארהאט הוא צריך להיות במצב של וו-ווי ועם מחשבה בלתי מעורערת. השמחה והפחד לא הגיעו באמת ממנו, וחבל שהוא הכיר בהרגשות השמחה והפחד כהרגשות שלו עצמו. המחשבה שלו לא להיות שמח הייתה שקולה להכרה בכך שהמחשבה הלא ראויה היא שלו.
היות שאותו מטפח שעמד להיות ארהאט הכיר במחשבה השלילית כשלו, הוא לא יכול היה להישאר ברמה הזאת והיה עליו ליפול מטה. התגובה הראשונית שלו הייתה צריכה להיות לא הכרה במחשבה השלילית, אלא סילוק שלה. אם הוא היה חושב: "המחשבה הזאת אינה שלי, מאיפה היא צצה? עליי לסלק אותה", הוא לא היה נופל. לעתים קרובות אנחנו חושבים שמושגים אנושיים שונים הם חלק מעצמנו ואומרים: "יש לי רגשות חזקים. אני מקנא מאוד. אינני יכול לסלק את ההחזקה שלי לתאווה מינית. אני פוחד ועוד..." הצעד הלא נכון הראשון הוא ההכרה במושגים האלה כשלנו, ואז עלינו לעמול כדי לשחרר אותם. זה כמו לחפור בור, לקפוץ לתוכו ואז לנסות לטפס החוצה. כתוצאה מכך המושגים האנושיים האלה מוסיפים להתקיים במשך זמן ארוך וקשה להיפטר מהם.
מהיכן מגיעות המחשבות השליליות האלה? נראה שהן נוצרו כשהתגלגלנו חיים אחרי חיים. למעשה, הכוחות הישנים תכננו בצורה שיטתית את כולן, ובכלל זה את הדרך בה נגיב לדברים בהם אנחנו פוגשים, התפקידים שלנו בהיסטוריה, איזה מושגים ניצור, וכיצד המושגים האלה יתופעלו במהלך תיקון הפא.
ברגע שצצות מחשבות על תהילה, עושר, תאווה וכעס, המחשבה הראשונה שלנו צריכה לסרב לשתף איתן פעולה. הן לא שייכות לנו ועלינו לסלק אותן ביחד עם הישויות השליליות שכפו עלינו את המחשבות האלה.
זה מה שנקרא להיות בעלי מחשבות נכונות והכרה עיקרית חזקה. זו הדרך היחידה לפרוץ את התכנונים של הכוחות הישנים וזה חלק מתיקון הפא.
כאשר פתאום אנחנו מרגישים פחד לחלק חומרי הבהרת אמת, עלינו להבין שצל הרפאים המרושע של הקומוניזם עבד במשך עשורים כדי לכפות "פחד" על אנשים. מטרתו היא להפריע להצלת אנשים שלנו. האם לאני האמיתי שלנו יכולה להיות מחשבה כזאת? לא, זה לא יכול להיות, לכן עלינו לסלק זאת.